MINISTERSTVO DOPRAVY, PÔŚT
A TELEKOMUNIKÁCIÍ
SLOVENSKEJ REPUBLIKY
Číslo: 657/M - 2003

Materiál na rokovanie
vlády SR		

Dodatok k materiálu

Plán plnenia konsolidačnej funkcie Železníc SR, ktorý vyplynul z projektu transformácie a reštrukturalizácie  Železníc SR, vrátane oddlženia 
Železníc SR zo strany štátu

Podnet:	Obsah materiálu:	
		
Na základe záverov rokovania vlády SR zo dňa 
26. 6. 2003	1.	Návrh Uznesenia vlády SR	
	2.	Predkladacia správa	
	3.	Dodatok k materiálu	

		

Materiál predkladá:

Pavol Prokopovič
minister dopravy, pôšt a telekomunikácií
Slovenskej republiky 

Bratislava 1. júl 2003

UZNESENIE VLÁDY SLOVENSKEJ REPUBLIKY
č. …
z … 2003
k návrhu plánu plnenia konsolidačnej funkcie Železníc SR, ktorý vyplynul z projektu transformácie a reštrukturalizácie  Železníc SR, vrátane oddlženia Železníc SR zo strany štátu

Číslo materiálu:      657/2003
Predkladateľ:          minister dopravy, pôšt a telekomunikácií SR

V l á d a

A.	schvaľuje 	
	
A.1.   	Plán plnenia konsolidačnej funkcie Železníc SR, ktorý vyplynul z projektu transformácie a reštrukturalizácie  Železníc SR, vrátane oddlženia Železníc SR zo strany štátu, vrátane opatrení uvedených v časti 4. a 5. materiálu	
		
B.	berie na vedomie, že
	
B.1. 	pohľadávka Železníc SR voči štátu za výkony vo verejnom záujme za roky 1994 – 2001 k 31.12.2002 je v objeme auditovanej istiny 6 192 132 tis. Sk a úrokov z omeškania v objeme 6 918 872 tis. Sk (spolu 13 111 005 tis. Sk)	
B.2.	k 31.01.2003 bola výška pohľadávky Železníc SR voči štátu za výkony vo verejnom záujme za roky 1994 – 2001 na základe poskytnutia poslednej tranže z FNM SR (UV SR č. 1092/2002) znížená o 1 000 000 tis. Sk 	
B.3.	pohľadávka Železníc SR voči štátu za výkony vo verejnom záujme za rok 2002 k 31.12.2002 bude upresnená na základe Protokolu o vyhodnotení plnenia zmluvy za rok 2002, ktorý bude uzavretý medzi MDPT SR a ŽSR. Do dohadných účtov ŽSR pre potreby ročnej účtovnej závierky za rok 2002 je učtovaná pohľadávka v hodnote 
1 520 270 tis. Sk	
C.	súhlasí
	
C.1.	s riešením prevzatia pohľadávky Železníc SR voči štátu za výkony vo verejnom záujme za roky 1994 – 2001, ktorá upravená podľa bodu B.2. je k 31.12.2002 v objeme istiny a úrokov z omeškania 12 111 005 tis. Sk, a to formou prevzatia do štátneho dlhu k 01.01.2004	
C.2.	s riešením prevzatia pohľadávky Železníc SR voči štátu za výkony vo verejnom záujme za rok 2002 podľa bodu B.3, a to formou prevzatia do štátneho dlhu k 01.01.2004 vo výške 1 520 270 tis. Sk.
	
C.3.	s odpustením finančných záväzkov ŽSR zo Zmluvy o podmienkach poskytnutia a splatenia návratnej finančnej výpomoci č.13 417/98-47 zo dňa 24.09.1998, a to v objeme 527 880,0 tis. Sk, vrátane prípadných penále	
C.4.	so zmenou Zmluvy o návratnom poskytnutí prostriedkov Štátnych finančných aktív č.2586/2001-KM/a zo dňa 01.08.2001
	
D.	ukladá	
ministrovi dopravy, pôšt a telekomunikácií	
D.1.	upresniť plán plnenia konsolidačnej funkcie ŽSR pre rok 2004 vo väzbe na zmeny uskutočnené v roku 2003 
T.: do 31.10.2003 	
D.2.	predložiť na rokovanie vlády SR vyhodnotenie kontrolného mechanizmu, finančného modelu podľa prílohy č. 8 materiálu a aktualizovať plán plnenia konsolidačnej funkcie ŽSR 
T.:  výsledky za prvý polrok do 31.08. 
T.: výsledky za rok do 30.4. 	
D.3.	predložiť na rokovanie vlády SR Koncepciu výkonov vo verejnom záujme pri prevádzkovaní celoštátnych a regionálnych dráh a Koncepciu spoplatňovania železničnej dopravnej cesty v rozsahu definovanom v bode 5.2. materiálu
T.: do 31.10.2003 	

ministrovi dopravy, pôšt a telekomunikácií
ministrovi financií	
D.4.	pripraviť vo väzbe na bod C.1. postup prevzatia istín úverov so štátnou zárukou v objeme pohľadávky Železníc SR voči štátu za výkony vo verejnom záujme za roky 1994 – 2001, a to v objeme 12 111 005 tis. Sk, zahŕňajúci konkretizáciu jednotlivých úverov
T.: k 01.01.2004	
D.5.	pripraviť vo väzbe na bod C.2. postup prevzatia istín úverov so štátnou zárukou v rozsahu pohľadávky Železníc SR voči štátu za výkony vo verejnom záujme za rok 2002, zahŕňajúci konkretizáciu jednotlivých úverov vo výške 1 520 270 tis. Sk.
T.: k 01.01.2004	

ministrovi financií	
D.6.	v súlade s § 46 ods. (5) zákona č. 303/1995 Z. z. o rozpočtových pravidlách v znení neskorších predpisov a v súlade s bodom C.3. tohto uznesenia úplne odpustiť vrátenie návratnej finančnej výpomoci poskytnutej Železniciam SR na základe Zmluvy o podmienkach poskytnutia a splatenia návratnej finančnej výpomoci č.13/417/98-47 zo dňa 24.09.1998 (poskytnutá podľa §6 ods.5 písm. c) a ods. 6 zákona č. 303/1995 Z. z. o rozpočtových pravidlách v znení neskorších predpisov a uznesenia vlády SR č. 206/1998), a to v objeme 527 880, 0 tis. Sk, vrátane prípadných penále
T.: do 30 dní od schválenia tohto uznesenia	

Vykonajú:	minister dopravy, pôšt a telekomunikácií, minister financií

PREDKLADACIA SPRÁVA

	Dodatok k materiálu Plán plnenia konsolidačnej funkcie Železníc SR, ktorý vyplynul z projektu transformácie a reštrukturalizácie Železníc SR, vrátane oddĺženia Železníc SR zo strany štátu sa predkladá na základe rokovania zástupcov MDPT SR, MF SR a ŽSR dňa 26. 6. 2003, na základe ktorého sa aktualizoval finančný model ŽSR do roku 2007, vrátane bližšej špecifikácie vzťahov ŽSR a štátu v prognozovanom období. Aktualizovaný finančný model nahradzuje pôvodnú prílohu č. 8 a bude sa pravidelne vyhodnocovať spolu s kontrolným mechanizmom a stáva sa finančným plánom ŽSR do roku 2007.
	Finančný model vychádza z konštantnej dĺžky siete, obsahu a rozsahu činnosti súvisiacich s výkonom vo verejnom záujme v rámci zmlúv na rok 2003, z inflácie v rokoch 2003 až 2007 na základe analýz NBS a poplatkov za používanie dopravnej cesty na úrovni cenového výmeru MF SR č. R – 3/2003.
	V prípade zachovania výšky bežného transferu zo ŠR na zmluvu o výkonoch vo verejnom záujme za prevádzkovanie dráhy v rokoch 2004 až 2007 na úrovni roku 2003 bude sa musieť znížiť objem objednaných výkonov. 
	V predkladanom dodatku sú v návrhu uznesenia vlády SR zohľadnené pripomienky vlády SR sekcie hospodárskej politiky. Na základe pripomienok MF SR bol z pôvodného návrhu uznesenia vlády SR vypustený bod D. 6. a na jeho miesto sa posunul bod D. 7.
	Z pôvodného materiálu bola vypustená časť charakterizujúca a odôvodňujúca súdny spor medzi ŽSR a MDPT SR na základe Memoranda o porozumení, ktoré predložili ŽSR a MDPT SR v ktorom vyhlasujú, že bezodkladne potom ako vláda SR odsúhlasí prevzatie záväzkov (návrh uznesenia body A. 1., C. 1., C. 2., D. 4. a D. 5.) žalobný návrh vezmú v celom rozsahu späť a všetky vzťahy budú k 31. 12. 2002 medzi ŽSR a štátom upravené a urovnané.

Dodatok
k Plánu plnenia konsolidačnej funkcie ŽSR, ktorý vyplynul z projektu transformácie a reštrukturalizácie Železníc SR, vrátane oddlženia ŽSR zo strany štátu

1. Úvod
Nadväzne na výsledky medzirezortného pripomienkového konania, ako aj rokovania zástupcov MDPT, MF SR a ŽSR dňa 26.6.2003 bol aktualizovaný finančný model ŽSR do r. 2007, vrátane bližšej špecifikácie vzťahov ŽSR a štátu v prognózovanom období.

2. Špecifikácia podmienok finančného modelu do r. 2007
Pre zabezpečenie ekonomických a finančných ukazovateľov projektovaných k roku 2007 a ďalšie nezvyšovanie dlhov ŽSR je zo strany štátu potrebné:
 
A. Dotácia na VVZ
 	Rok 2004	Rok 2005	Rok 2006	Rok 2007	
Neinvestičný transfer zo ŠR na výkony vo verejnom záujme (mil. Sk)	2 300,0	3 523,6	3 851,7	4 188,9	
Rozsah udržiavaných a riadených tratí (stavebná dĺžka v km)	3657	3657	3657	3657	

Vyššie uvedená požiadavka ŽSR na úhradu straty z výkonov vo verejnom záujme je definovaná za predpokladov:
-	objednávka rozsahu výkonov vo verejnom záujme v r. 2004-2007 je konštantná vo vzťahu k  stavebnej dĺžke siete, ako aj obsahu a rozsahu činností súvisiacich s  výkonom vo verejnom záujme, požadovaných  MDPT v rámci ZVVZ na rok 2002 a 2003,
-	výnosy z poplatkov za používanie dopravnej cesty sú v záujme udržania konkurenčnej schopnosti odboru železničnej dopravy kalkulované na základe predpokladu, že ceny za použitie železničnej dopravnej cesty zostávajú na úrovni cenového výmeru MF SR č. R-3/2003,
-	inflácia v rokoch 2003 – 2007 dosiahne na základe analýz NBS nasledovné hodnoty: 8,3%; 8,1%; 4,7%; 3,1%; 3,1%. (viď prílohu č. 8 materiálu)
Výška požadovanej úhrady straty bude menená v závislosti od Koncepcie výkonov vo verejnom záujme a Koncepcie spoplatňovania ŽDC, ako aj od  dopadov rozhodnutí štátu v oblasti daňovej,  cenovej  a pod. 

B. Dotácia na modernizáciu železničnej siete
 	Rok 2004	Rok 2005	Rok 2006	Rok 2007	
Investičný transfer zo ŠR (mil. Sk)	5 205,0	6 168,0	5 132,0	2 700,0	

V uvedenej  požiadavke v roku 2004 je zahrnuté aj kofinancovanie projektov ISPA, kohéznych fondov a štrukturálnych fondov, vrátane nich. Od roku 2005 uvedené požiadavky neobsahujú financovanie z VPS pre kohézne a štrukturálne fondy.

C. Zabezpečenie krytia splátok finančných záväzkov 
	 	Rok 2004	Rok 2005	Rok 2006	Rok 2007	
	Krytie splátok finančných záväzkov v majetku ŽSR (mil. Sk)	3 482,2	3 436,3	3 284,9	11 581,9	
A.	Splácanie úverov so štátnou zárukou a záväzkov voči MF SR	2 592,2	3 051,8	2 789,0	11 399,2	
A.1.	 v tom úvery so ŠZ 1)	2 146,2	2 380,8	2 789,0	11 399,2	
A.1.1.	           úvery so ŠZ 2)	2 126,2	2 434,9	2 029,9	1 941,4	
A.2.	 Splátka ŠFA 4268/2001-KM/a 3)	325,0	650,0	0,0	0,0	
A.3.	 Ostatné fin. záväzky 4)	121,0	21,0	0,0	0,0	
B.	Vysporiadanie majetku (investície)	110,0	130,0	130,0	50,0	
C.	Správa prebytočného majetku 5)	-168,9	254,5	365,9	132,7	
D.	Splátky ostatných úverov	948,9	0,0	0,0	0,0	

Poznámky:

1)Predstavuje  rozsah finančného zaťaženia štátneho rozpočtu (rozpočtu FNM) vo vzťahu k zabezpečeniu krytia úverov so štátnou zárukou, ktoré zostanú  naďalej v majetku ŽSR aj po prevzatí úverov v rozsahu pohľadávky ŽSR voči štátu

2) Predstavuje rozsah finančného zaťaženia štátneho rozpočtu (rozpočtu FNM), ktorý súvisí so splátkami istín a úrokov z úverov so ŠZ, ktoré sú navrhnuté na prevzatie do Štátneho dlhu

3) Predstavuje rozsah finančného zaťaženia štátneho rozpočtu (rozpočtu FNM), vo vzťahu k finančnému vysporiadaniu splátok istín a úrokov z roku 2001 poskytnutej výpomoci ŽSR zo Štátnych finančných aktív (splátka r. 2003 vo výške 325 mil.Sk presunutá do r. 2005 na základe medzirezortného pripomienkového konania)

4) Vysporiadanie záväzkov so Slovenskou záručnou a rozvojovou bankou (úvery od  SKB)

5) Krytie salda zo správy nepotrebného a prebytočného majetku vyplývajúceho z Projektu transformácie

Vyššie uvedené požiadavka ŽSR na krytie splátok finančných záväzkov vyplýva z reálnej neschopnosti ŽSR uhrádzať tieto záväzky. V celkových požiadavkách nie sú zahrnuté čiastky v riadku A.1.1. tabuľky a úhrada zostatku záväzku voči Sociálnej poisťovni v objeme 1,188 mld Sk.
Splátky záväzkov z úverov zo štátnou zárukou (riadok A.1. a A.1.1.) vychádzajú z navrhnutých úverov na prevzatie do Štátneho dlhu (príloha č.5a materiálu) s nasledovnou štruktúrou:

	Rok 2004	Rok 2005	Rok 2006	Rok 2007	
	Istina	Úroky	Istina	Úroky	Istina	Úroky	Istina	Úroky	
Úvery so ŠZ	1 669,8	2 602,5	2 360,2	2 455,6	2 508,1	2 310,8	11 189,9	2 150,7	
 -  v majetku ŽSR	310,4	1 835,9	575, 8	1 805,0	1 035,3	1 753,7	9 717,1	1 682,2	
 -  prevzaté do ŠD	1 359,4	766,6	1 784,4	650,6	1 472,8	557,1	1 472,8	468,5	

3. Nový finančný model do roku 2007 (príloha č. 8)

Zmena oproti pôvodnému finančnému modelu uvedeného v prílohe č. 8 materiálu zo dňa 17.6.2003 je nasledovná:

3.1. Zmena vo väzbe na nové podmienky vo vývoji inflácie.

3.2. V roku 2003:
- splátka dlhu voči ŠFA vo výške 325 mil.Sk presunutá do roku 2005,
- splátky úrokov z úverov so ŠZ od 1. 1.2003 do 30.4.2003 uhrádzané z pohotových  prostriedkov ŽSR v objeme 480,6 mil.Sk.
Z  uvedených dôvodov sa prognózuje pre rok 2003 strata.

3.3. V roku 2004 - rozpustenie opravnej položky k pohľadávke voči štátu z roku 2002  do výnosov v čiastke 2 538 mil.Sk.

V bilancii v rokoch 2003 – 2007 je zapracované zúčtovanie úhrad záväzkov z úverov so ŠZ a ŠFA, vrátane odpustenia návratných finančných výpomocí  do výnosov  ŽSR.  Uvedené finančné operácie, vrátane jednorázového oddlženia  budú generovať pre ŽSR daňové výnosy s tým, že ŽSR sa dostanú do daňovej povinnosti. V prognóze (uvedenej v novej v prílohe č. 8) neuvažuje s úhradou dane z príjmu.

4. Záver:

Schválením Plánu plnenia konsolidačnej funkcie ŽSR sa vytvoria nevyhnutné predpoklady pre uzavretie sporu ŽSR a štátu  vo veci riešenia neuhradenej pohľadávky ŽSR voči štátu za výkony vo verejnom záujme za roky 1994 – 2001. 

V prílohe č. 8 tohoto Dodatku je predložený upravený finančný model do roku 2007. Týmto sa ruší pôvodná príloha č. 8, uvedená z materiáli MDPT č.j. 657/M-2003 zo dňa 17.6.2003.